En 43-årig nordjyde tænker sig formentlig noget bedre om, inden han kører ud på motorvejen en sen nat i glat føre igen. Han endte nemlig i en ulykke, da han natten til tirsdag kørte i nordgående retning på motorvej E39. Uheldet fandt sted nær Nørresundby, oplyser vagtchef ved Nordjyllands Politi Poul Fastergard. - Uheldet er formentlig sket, fordi der var meget glat på vejen. Udover det har vi en mistanke om, at føreren var påvirket af narkotika af en eller anden slags, siger Poul Fastergaard. Manden er uskadt, men er nu blevet hevet med ind på politigården i Aalborg, hvor politiet afventer bekræftelse af deres mistanke om narkotika.

Referat:
En 43-årig mand endte med at køre galt, da han i nat skøjtede rundt på motorvej E39 nær Nørresundby.